Document ID: 31998R2182

ΚΑΝΟΝΙΣΜΟΣ (ΕΚ) αριθ. 2182/98 ΤΗΣ ΕΠΙΤΡΟΠΗΣ της 9ης Οκτωβρίου 1998 για την τροποποίηση του κανονισμού (ΕΟΚ) αριθ. 1848/93 περί λεπτομερών κανόνων εφαρμογής του κανονισμού (ΕΟΚ) αριθ. 2082/92 του Συμβουλίου για τις βεβαιώσεις ιδιοτυπίας των γεωργικών προϊόντων και τροφίμων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2082/92 του Συμβουλίου, της 14ης Ιουλίου 1992, για τις βεβαιώσεις ιδιοτυπίας των γεωργικών προϊόντων και των τροφίμων (1), και ιδίως το άρθρο 20,
Εκτιμώντας:
ότι ο κανονισμός (ΕΟΚ) αριθ. 1848/93 της Επιτροπής, της 9ης Ιουλίου 1993, για τις λεπτομέρειες εφαρμογής του κανονισμού (ΕΟΚ) αριθ. 2082/92 του Συμβουλίου σχετικά με τις βεβαιώσεις ιδιοτυπίας των γεωργικών προϊόντων και των τροφίμων (2), όπως τροποποιήθηκε από τον κανονισμό (ΕΚ) αριθ. 2515/94 (3), προβλέπει στο άρθρο 4 παράγραφος 2 τη δυνατότητα να ληφθούν μέτρα ενημέρωσης προκειμένου να καταστεί γνωστή στο κοινό η σημασία της ένδειξης ειδικό παραδοσιακό εγγυημένο προϊόν και του λογότυπου στις κοινοτικές γλώσσες 7 ότι η έγκριση και η εφαρμογή των μέτρων αυτών, ιδίως με την εφαρμογή εκστρατείας κοινοτικής ενημέρωσης των παραγωγών, των διανομέων και των κοινοτικών καταναλωτών, κατέδειξε τη χρησιμότητα και την αποτελεσματικότητα κοινοποίησης του εν λόγω μηνύματος 7
ότι λαμβανομένης υπόψη της θετικής και χρήσιμης επίδρασης των μέτρων ενημέρωσης που τέθηκαν σε εφαρμογή για να γίνει γνωστός ο κανονισμός (ΕΟΚ) αριθ. 2082/92, καθώς και το λογότυπο και η ένδειξη που προβλέπει, πρέπει να προβλεφθεί παράταση τεσσάρων ετών της προθεσμίας που προβλέπεται από τον κανονισμό (ΕΟΚ) αριθ. 2037/93 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 1726/98 (5), προκειμένου να παραταθεί και να αυξηθεί η αποτελεσματικότητα των μέτρων 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της κανονιστικής επιτροπής για τις βεβαιώσεις ιδιοτυπίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 4 παράγραφος 2 του κανονισμού (ΕΟΚ) αριθ. 1848/93 τροποποιείται ως εξής:
1. Ο αριθμός «πέντε» αντικαθίσταται από τον αριθμό «εννέα».
2. Προστίθεται το ακόλουθο εδάφιο:
«Προβαίνει σε αξιολόγηση των πραγματοποιηθέντων μέτρων ενημέρωσης».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Οκτωβρίου 1998.

Labels: 17
7
3
6
15